esplori la pasinton por antaŭenrigardi = esplorare il passato per guardare avanti
#000000
Bv. viziti ankaŭ : (angle verkita) kie vi trovas alian elegantan kaj tre flue skribitan lian leteron, kun lia desegno.
#000002
La personeco de ĉi tiu esperantisto de la unua horo estas tre riĉa, kaj ankaŭ lia skribmaniero, grafike, elmontras plene lian internan (mensan kaj elkoran) riĉecon kaj variecon......
#000003
Psikologia skizo de la personeco de
#000004
(laŭ la itala grafologia metodo de Girolamo Moretti)
#000005
La skribaĵon Clarence Bicknell skribis en la jaro 1906, kiam li estis 64-aĝa, dum sia plena maturaĝo kaj persona evoluo. Unuavide mi ekrimarkas la harmonion de ulo kiu jam atingis sian internan ekvilibron. Ĉi tiu estas absolute mia unua kaj plej ĝenerala impreso.
#000007
Lia procedmaniero estas sekvenca: li ne ŝatas haltigi kion li ekkomencis, aŭ devojiĝi kaj perdi la logikfadenon de siaj pensoj, samkiel li ne ŝatas hakojn al si kiam li estas eldiranta sian opinion ĝuste dum la kerna punkto de sia absorba parolado. Nenio fakte sukcesas lin deturni aŭ elvojigi kiam li koncentriĝas (la pluraj Kunligitecoj, Baza linio plutenita pro la firmeco), sekve li streĉas daŭrigi sian laboron kaj plenumigi siajn intencojn per speciala engaĝo kaj decidemo, ĝis la atingo de laŭebla sukceso (Baza linio plutenita kaj grafika harmonio elmontras lian maturecon). Li posedas tre bonajn organizokapablojn (Kunligita, linio kaj Dinamikeco, Malegala kun metodo) kaj rapide kunigas la akiritajn sciojn, zorge atentitajn (Klara kaj Rapida fluo, kiu montras lian energion kaj senĉesan aktivecon). Li realigas kaj konkretigas per siaj scioj, ĉar li havas netan percepton pri la plej taŭgaj situacioj. Alidire, li efike asocias rimedojn al celoj, kaj dum studado kaj dum laborado, kaj eĉ dum la ĉiutaga praktika vivo, nome: absolute ĉiam! (kombiniĝo de la signo Anguloj tipo C , t.e. diplomatio, kun tiuj je aktivecoj kiel Dinamika, rapideca fluo). Li ĉiam antaŭvidas la plej celkonforman irendan vojon, kiam li antaŭaranĝas alvenpunkton aŭ lanĉas iniciatojn (Ligiteco inter vortoj) pro lia intuicio kaj mensa klarvido. Lia okulaspekto, do kaj sekve, estas tute pensoplena dum tia lia antaŭvidstreĉo por ekvidi eblajn evoluojn de sia agado (Baza linio plutenita, sen ŝanceliĝoj).
#000010
Lia facilo asimiladi sciojn kaj lia intuicia inteligento gvidas lin pasie al diversaj fakoj, inter si tre diversigataj (Larĝa interlitere donas al li ankaŭ entuziasmon, li estas fakte malfermita persono). Efektive liaj interesoj estas multnombraj (la ŝanĝeco en la literaj altecoj, kvankam ene de moderaj mezuroj: ekde 2 ĝis 3 milimetra alteco estas la normo) kaj al tiuj interesoj li sin dediĉas daŭre (Baza linio plutenita, kiu donas al li konstantecon). Li estas erudiciulo, pro la asimilademo (la signo Dekstrenklina) kaj la sciemo (la varianta liter-alteco) kaj la memorkapablo (Klara helpita de Kunligitecoj). Li tre ŝatas pliampleksigi siajn horizontojn: karakterizas lin selektado de propraj interesoj, kaj li estas tre atenta antaŭplanisto de la dediĉinda tempo al ili, por eviti hazardojn aŭ ĥaoson; liaj projektoj estas do tre kongruaj kaj realigeblaj. Li ĉiam pensas al estonto, kaj perspektive kaj implicite, rigardante kaj atentante situaciojn kaj problemojn (la tuta kunteksto, kiu indikas agademon, movon, decidemon).
#000011
Pro mensa malfermiteco kaj psika nerigideco (malgraŭ la ekzisto de firmeca konduto), kaj ankaŭ danke al lia nedubinda juĝkapablo (Klara, Malegala kun metodo kaj Anguloj tipo C, ĉi-lasta donas al li la kapablon kapti oportunecojn, kaj ruzecon), li kapablas aŭskulti alies teoriajn kaj praktikajn proponojn, tamen, poste, submetas tiojn al pruvo por individui ilian eventualan internan malkoheron. Por plej bone klarigi, ĉio estas de li kribrita tra lia rigora logikemo, pro tio mi povas racieme aserti ke lia opinio pri alies agadoj komence estas akceptata sen antaŭjuĝoj, kaj li pretas preni ion en konsideron laŭ aliaj vidpunktoj, sed kun la rezervorajto rilate al konkludoj, ĉar li kutime ĉion persone kontrolas laŭ sia potenca logikpovo, karakterizanta lin (Ligita interlitere altgrade). Li tiamaniere riskus alveni al tro subjektiva opiniado, sed tio en la faktoj ne okazas ĉar li posedas ankaŭ inklinon al modereco, kaj tute ne estas pedanta dum la esplorado de la vero (Kalibro de la literoj en la normo pro la modereco, t.e. skribo ne tro malgranda ne tro granda).
#000012
Lia mensa pensorganizado estas tiu de sciencisto kiu emas observadi, kompreni, elprovi; kiu ankaŭ, metode kaj orde kaj samtempe flekseble, kapablas skizi sian difinitan sintenon, eĉ sin renovigante (linio plutenita kun flueca, pluraj malegalecoj, spontanea zorgado, kiuj rezultigas suman harmonion). Aŭtentika kaj sincera en siaj konkludoj (egala maniero subskribi kompare kun la teksto verkita), li ne deziras elmontri siajn talentojn. Male, li preferas labori senĝene kaj aŭtonomie, nur duatempe li zorgas sciigi kaj partoprenigi aliajn en siaj projektoj kaj perspektivoj, spronante kaj rafinite persvadante ulojn, altirante ilin al siaj konvinkitaj kaj persvadaj konkludoj (Sobrema kaj sinua). Tiu, kiu lin aŭdas, se akceptas liajn premisojn, tute certe akceptos nepre ankaŭ liajn konkludojn. Al li plaĉas certe distingiĝi, kial ne, sen fiera elmontro sed naturmaniere kaj simple, ĉar li konscias pri sia valoro kaj ne necesas konsentojn (La streketo de la litero ‘ t ‘ kelkfoje supermetita indikas emon al distingiĝo, sed la kalibro-alteco, estante en la normo, donas al li moderecon; krome la skribo estas sobrema: li estas retenata en la sintenoj, sed tute ne hermetika).
#000013
Socie, lia komunikokapablo estas rekta kaj gastema, ne rigida aŭ vanta (Flua, Aplomba kaj Fleksiĝema, Klara), komplete afabla kvankam iomete singarda (Anguloj C, Dekstrenklina, Sobrema). Liaj takta kondutkapablo, diskriminpovo kaj oportunecsento, ankaŭ mensa klareco, ekipas lin per esprima spontaneeco tiom taŭga por la situacioj, ke la aliuloj sentas sin komforte kun li (Anguloj C, Enŝoviĝema kaj Flua). Li facile eniĝas en alies koron (kaze de agrablaj aŭ malagrablaj situacioj) kaj amikiĝemas al proksimulo, ĉefe kiam tiu (ŝi/li) necesas spiritan indulgemon (Larĝa intelitere esprimas lian grandanimecon kaj noblecon). Li estas bona konsilanto. Li ne haltas ĉe la unua vido, kaj lertas tuŝi temojn plej taŭgajn por allogi kaj konvinki, sed samtempe li ne profitas de tio ĉar etike li estas vere korekta kaj lojala (Baza linio plutenita, Rigidaj stangoj 6/10, kiuj donas al li deontologion kaj moralecon). Li respektas la devojn, sed same pezigas siajn rajtojn, tion plenumante per granda humaneco, tiel ke la aliaj alvenas al li por peti konsilon aŭ konfidenci, en kiuj aferoj li vere lertas (kombiniĝo de Ligita inter la vortoj kaj Enŝoviĝema kun Sobrema).
#000014
Veras ke li ŝatas interrilatiĝi kaj estimas la favorkorecon kiun homoj montras al li, eĉ se li ne tion vidigas eksteren (Manko da ekstrasignoj finvorte). Li bezonas komunecon de ideoj kaj akceptas reciprokecon por senti sin ĝoje vivanta, kaj utila al aliuloj (Dekstrenklina kaj ĉiuj ekstravertitaj signoj). Tamen li ne lasas sin influi pesimisme. Li rifuzas pesimismon, li estas pragmata persono (kalibro ekvilibra, linio plutenita, rapideca, kiu signifas rapidecon kapti okazon).
#000015
Iafoje, nekompreneble, ŝajne senkaŭze, li ekmelankolias kaj sentas malgajon (kvankam, ke lia brila aktivado antaŭpreparas ofte kaj rekte al lia sukceso); ĉiukaze li ne daŭre haltas sur tiuj malpozitivaj sentoj kaj emocioj, pro tio ke li neniam transpasas moderecon, ke li kapablas sin distri per siaj multnombraj interesoj (inter kiuj muziko, ja) kiuj plene kaj kontentige engaĝas liajn energiojn (Dekstrenklina kun Dinamikeca, Anguloj tipo C, kaj Rapida). Ĉi tiu melankolia flanko de lia personeco supozigas al mi, ke li spertis amo-mankojn aŭ amsuferojn dum sia frua infanaĝo, al kiuj certe li bone kapablis reagi (konsiderinte lian aktualan kondiĉon de serena, aktivema kaj plene sukcesinta ulo), kiuj tamen kelkfoje reaperas al lia konscio. Kio povus esti tio? Ĉu eble li ne sufiĉe sentis sin amata kiam li estis infano? aŭ ĉu li estis verŝajne senmerite neprizorgita tiam, nekomprenita? (Dekstrenklina, Sobrema, Arkigita en la malgrandaj literoj m kaj n – kiel signo je fermita senso). Povus esti, ke lia humaneco originis el vido de subpremo al rajtoj siaj aŭ de aliaj (Dekstrenklina, kiu elmontras la atenton al aliuloj kaj sian bezonon je afekcia konsidero). Certas, ke li ege atentas ĉefe al homoj kiuj estas plej malfortaj, aŭ diferencigitaj, kaj tio ne estas hazardo. Li estas kun ili pli komprenema kaj indulga ol aliajn.
#000016
Lia firmeco kaj psika rezisto, eblaj pro psikonerva harmonio (Baza linio konservita), multe helpas lin, tial li ne retropaŝas antaŭ la malfeliĉoj de la vivo, eĉ li ekvojas por supervenki malhelpojn kaj por ĉiel ajn realigi siajn aspirojn (Baza linio, Flueca). La superabundo da energioj bone enkanaliĝintaj helpas lin, kaj havigas al li kontinuecon kaj efektivigeblon en liaj entreprenitaj faroj.
#000017
Li tre konscias pri si kaj siaj kapabloj, kiel mi jam evidentigis; lia percepto de sia respondeco al aliaj estas tre alta (Moderita kalibro kiu malpermesas al li troigi, Enŝoviĝinta-sinua kiu montras introspektadon, Ligita interlitere kiu elmontras la plutenon de liaj moralaj principoj); li vere bone integriĝas en la socia vivo kaj spertas grandan internan koherecon, kaj en sia penso kaj en sia agado. Tia lia kohereco kondukas lin rifuzi ian ajn oportunismon koncerne justecon, ĉar li tre bone (kaj tuje) kapablas distingi kaj diskrimini. Aldone, li ne profitas je siaj psikologiaj kapabloj, – el kiuj teorie li povus eltiri avantaĝon al si pro alies naivecoj – ĉar li estas gvidata de sento de oportuneco (kiu ja ne signifas oportunismo), kaj estas prudenta kaj diskreta: pro tio oni povas aserti konklude , ke li tute ne estas avidulo aŭ enviemulo, aŭ profitemulo (Larĝa inter la literoj, Kurboforma 5 ekvilibra, kiu ekvilibrigas egoismojn/malegoismojn), kaj estas firma kaj fidinda persono, esence lojala. Pro ĉi tiuj nombraj kvalitoj, li estas konsiderenda persono agrabla, aprecinda kaj estiminda: fakte li inspiras fidon ( la tuta harmonia kunteksto)
#000018
Li emas elserĉi la pozitivajn flankojn de la vivo kaj, danke al sia diplomateco kaj dialektiko, li antaŭpreparas ankaŭ la aliulojn por konsideri pli bonvoleme la aferojn, t.e. li kapablas konvinki (Fleksiĝema, Enŝoviĝema-sinua, Anguloj tipo C). Humaneco kaj seriozeco estas aliaj du liaj karakterizaĵoj. Li facile alproksimiĝas al aliaj kaj posedas la lertecon apogi repacigojn inter du konfliktantaj partoj aŭ partioj (Flueca, fleksebla, dekstrenklina). Li vekas simpatiojn pro sia est-maniero kaj far-maniero, sen ion pretendi interŝanĝe aŭ trudi ion al iun (Ekvilibra grafika premado). Li obeas sian instinkton kaj racion, kiuj (li tion scias) bone interkomunikas. Ĉi tio vidigas ke li estas persono en paco al si kaj al mondo: nur per tia animstato oni povas ĝisatingi realan homan amsenton (Flueca kaj ĉiuj signoj, tute en bona harmonio). Grafologie, la baza linio plutenata elmontras persiston kaj fidelecon, konstantecon en la amo, sed sen obsedo pro la nerigideco en siaj postuloj.
#000019
Kvankam estas firmeco kaj granda logiko, kiuj puŝas lin trastudi precizecon de principoj kaj koherecon de ideoj alcele al rezultoj, en li tute ne ekzistas skemojn, ĉar li spertas multajn iluminiĝojn, inspirojn kaj nekutiman imagpovon (la koncerna signo estas Malegala kun metodo). Tiaj lastaj faktoroj, interligitaj, apartenas ne nur al scienculo sed ankaŭ al artisto, kaj lia skribmaniero havas certan grafikan kaj spontanean ordon kaj elegantecon, kaj elmontras plezuron al beleco (Flueca kun eleganta). Tamen, la aspekto (la formoj) neniam venkas super la esenco aŭ la enhavoj. Bone observu la suban skribaĵon, pligrandigitan: kvankam ne estas elegante skribi flankmarĝene de la paperfolio, vertikale, en la nura blanka libera spaco restanta, li aŭdacis faris tion. Mia supozo estas ke li, por konkludi sian penson seninterrompe kiel kutime la faras, tute ne ŝanĝis paĝon kaj paperfolion, por ne perdi sian pensofadenon....! Iu hipotezis ke tion li faris pro amo al ŝparo, por ŝpari paperon. Tio estas versimila, sed mi ne kredas tion vera, ĉar li ne inklinas al avareco sed estas malegoisma. Fakte, oni konsideris lin filantropo, eĉ.
#000020
Aparte inklina al kompreno de la homaro, talenta por humanistiko kaj sociaj sciencoj, li bone sukcesas ankaŭ en la konkreta agado kaj organizado, kapablante bone kaj senprobleme alfronti grandajn kaj malgrandajn taskojn. La tuta skribaĵo – pro ties vigleco, harmonio, dinamikeco kaj aplombo – esprimas tutcerte lian grandan amon por la vivo kaj la belon, ĝenerale parolante.
#000021
Appassionata di esperanto e grafologia, materie indipendenti, ricostruisco la storia dell'esperanto attraverso l'analisi grafologica delle scritture di diversi pionieri esperantisti
Mostra tutti gli articoli di pionirojdeesperanto
#000023
Stai commentando usando il tuo account .
#000025
Stai commentando usando il tuo account Facebook.
#000027
Notificami nuovi commenti via e-mail
#000028
Mandami una notifica per nuovi articoli via e-mail
#000029
Questo è un widget di testo. Il widget di testo ti consente di aggiungere testo o elementi HTML a qualsiasi barra laterale presente nel tuo tema. Puoi usare un widget di testo per visualizzare testo, link, immagini, elementi HTML o una combinazioni di tutti questi. Modificali nella sezione Widget dell’utilità di personalizzazione.
#000033
Follow Pioniroj de Esperanto on 
#000035
ligiloj al aperintaj numeroj troveblas en: 
#000037